Document ID: /fineweb-2-swissfilter-quality_10-filterrobots/filtered/02038.jsonl.gz/6067

En il center da sport e cultura a Mustér pon ins far dal tut: unihockey, minigolf, ballape, fitness ed anc bler auter. Varga 20 onns è Umberto Zanin stà al timun dal center. Uss va el en pensiun. Durant il temp ch'el è stà manader dal center, è bler sa midà. Tant la purschida sco era ils giasts. A l'entschatta vegniva la glieud, fascheva sport e gieva puspè a chasa. Quai ha el empruvà da midar, cun success.
En ils 23 onns han era inqual persuna e gruppa enconuschenta visità il center. La gruppa da musica svizra Gotthard ha concertà 3 giadas a Mustér. Era la giugadra da tennis americana Monica Seles ha gia trenà en il center da sport e Pirmin Zurbriggen ha auzà paisas en il studio da fitness dal center.